5.9.2023.
LV
Eiropas Savienības Oficiālais Vēstnesis
C 315/7
Iepriekšējs paziņojums par koncentrāciju (Lieta M.11223 – PAI PARTNERS/INFRA GROUP) Lieta, kas pretendē uz vienkāršotu procedūru (Dokuments attiecas uz EEZ)
(2023/C 315/06)
1.
Komisija 2023. gada 24. augustā saņēma paziņojumu par ierosinātu koncentrāciju, ievērojot Padomes Regulas (EK) Nr. 139/2004 (1) 4. pantu.
Šis paziņojums attiecas uz šādiem uzņēmumiem: — PAI Partners SAS (Francija) (“PAI Partners”), — We Connect Infra NV (Beļģija) (“Infra Group”).
PAI Partners Apvienošanās regulas 3. panta 1. punkta b) apakšpunkta nozīmē vienpersoniski iegūs pilnīgu kontroli pār Infra Group.
Koncentrācija tiek veikta, iegādājoties daļas.
2.
Attiecīgie uzņēmumi veic šādu uzņēmējdarbību:
— PAI Partners ir Eiropas privātā kapitāla uzņēmums, kas pārvalda fondus, kuri investē uzņēmumos, kuri darbojas šādās nozarēs: uzņēmējdarbības pakalpojumi, pārtika un patērētāji, vispārējās rūpniecības nozare un veselības aprūpe.
PAI Partners ir arī mātesuzņēmums inter alia šādiem uzņēmumiem: — M Group Services (“MGS”) – uzņēmums, kas sniedz infrastruktūras, datu un citus pakalpojumus regulētajām komunālo pakalpojumu, telesakaru un transporta nozarēm; — Apleona – nekustamā īpašuma pakalpojumu uzņēmums, kas galvenokārt sniedz objektu apsaimniekošanas pakalpojumus, jo īpaši objektu tehnisko apsaimniekošanu (piemēram, ēku ekspluatācija un uzturēšana, energovadība), objektu infrastruktūras apsaimniekošanu (piemēram, uzkopšana, ēdināšana, drošība) un objektu komerciālo apsaimniekošanu (piemēram, īpašuma pārvaldība, rēķinu sagatavošana, līgumu pārvaldība); kā arī — Apave – uzņēmums, kas darbojas tehniskā, vides, cilvēka un digitālā riska pārvaldības jomā.
Savas uzņēmējdarbības ietvaros Apave piedāvā pilnu pakalpojumu klāstu, kas saistīti ar testēšanu, tehnisko apskati, celtniecības tehnisko apskati un sertifikāciju (“TIC pakalpojumi”).
Mazākā mērā tas piedāvā profesionālus konsultāciju un apmācības pakalpojumus, kas saistīti arī ar riska pārvaldību, — Infra Group ir daudzdisciplīnu tīkla infrastruktūras (elektroenerģija, ūdens un kanalizācija, gāze un centralizētā siltumapgāde, telekomunikācijas, zemes pārvietošana, rūpniecība un ielu apgaismojums) darbu nodrošinātājs.
Tas piedāvā pilnu pakalpojumu klāstu, sākot ar infrastruktūras tīklu projektēšanu, inženieriju un uzstādīšanu un beidzot ar to uzturēšanu.
Infra Group darbojas Beļģijā, Francijā, Vācijā un Nīderlandē. 3.
Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma.
Tomēr galīgais lēmums šajā jautājumā netiek pieņemts.
Ievērojot Komisijas paziņojumu par vienkāršotu procedūru dažu koncentrācijas procesu izskatīšanai saskaņā ar Padomes Regulu (EK) Nr. 139/2004 (2), jānorāda, ka šī lieta ir nododama izskatīšanai atbilstoši paziņojumā paredzētajai procedūrai.
4.
Komisija aicina ieinteresētās trešās personas iesniegt tai savus iespējamos apsvērumus par ierosināto darījumu.
Apsvērumiem jānonāk Komisijā ne vēlāk kā 10 dienu laikā no šīs publikācijas datuma.
Vienmēr jānorāda šāda atsauce: M.11223 – PAI PARTNERS/INFRA GROUP (1) OV L 24, 29.1.2004., 1. lpp.
(“Apvienošanās regula”).
(2) OV C 366, 14.12.2013., 5. lpp.